Diari Oficial de la Generalitat Valenciana


Sumari del DOGV 9372, del 30-06-2022 (2022/5955)

RESOLUCIÓ de 7 de juny de 2022, de la Direcció General del Sector Públic i Patrimoni de terminació de l'expedient de declaració administrativa d'herència intestada i acceptació de l'herència de José Mon Batalla, per la Generalitat. EIP 116/2016.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9372

Data del DOGV
:   30-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5955


Data del document
:   07-06-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 de juny de 2022, de la Direcció General del Sector Públic i Patrimoni de terminació de l'expedient de declaració administrativa d'herència intestada i acceptació de l'herència de José Mon Batalla, per la Generalitat. EIP 116/2016.  
 [2022/5955]  
Antecedents de fet  
  
La Conselleria d'Hisenda i Model Econòmic va tindre coneixement del procediment de prevenció d'abintestat 001648/2015-E, seguit en el Jutjat de 1a Instància núm. 4 de Castelló, pel qual es comunica la defunció de José Mon Batalla, el 20 d'abril de 2015, sense haver atorgat testament.  
De les actuacions prèvies va resultar no constar l'existència d'hereus testamentaris ni legítims, per la qual cosa amb data 15 d'abril de 2016 la directora general del Sector Públic, Model Econòmic i Patrimoni va signar una resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 20 i següents de la Llei 33/2003, de 3 de novembre, de patrimoni de les administracions públiques.  
Acreditat l'empadronament del causant a l'Ajuntament de Castelló de la Plana, amb data 5 d'abril de 2019, la directora general del Sector Públic, Model Econòmic i Patrimoni va signar una resolució d'incoació del procediment de declaració administrativa d'hereu abintestat del causant a dalt indicat, que es va publicar en el Diari Oficial de la Generalitat Valenciana de 30 de maig de 2019 i es va exposar en el tauler d'edictes de l'Ajuntament de Castelló de la Plana del 20 de maig al 20 de juny de 2019.  
Investigat el cabal relicte del causant, amb data 7 d'abril de 2022, es dona trasllat a l'Advocacia General de la Generalitat de la proposta d'acceptació de l'herència, amb la finalitat que emeta un informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 21 d'abril de 2022, es rep un informe de l'Advocacia la consideració jurídica tercera del qual estableix que si bé s'ha seguit la tramitació prevista en el Decret 20/2019, ha d'advertir-se que el seu article 6.1 estableix que: «El termini màxim per a la resolució del procediment serà d'un any»; tenint en compte que l'acord d'incoació d'aquest procediment és de 5 d'abril de 2019, ha transcorregut el termini fixat, per la qual cosa el procediment ha caducat.  
Amb data 27 d'abril de 2022, es dicta una resolució de caducitat del procediment de referència.  
No constant més persones amb dret a heretar i complint-se la resta de requisits exigits per la normativa aplicable, amb data 28 d'abril de 2022, es dicta un nou acord d'incoació, publicat en el DOGV 9341 de 17 de maig de 2022, i exposat en el tauler d'anuncis de l'Ajuntament de Castelló de la Plana del 2 de maig al 2 de juny de 2022.  
  
  
Fonaments de dret  
  
En compliment del que es preveu en l'article 71 de l'Estatut d'Autonomia de la Comunitat Valenciana, en l'article 43 de la Llei 14/2003, de 10 d'abril, de patrimoni de la Generalitat Valenciana, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'hereus abintestat per part de la Generalitat respecte d'aquesta herència.  
En l'exercici de les competències que m'atribueix la normativa aplicable, i basant-me en el que disposa l'article 84 de la Llei 39/2015, de 1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereva de José Mon Batalla i adjudicar-li béns i drets de l'herència, seguint les recomanacions de l'Advocacia General de la Generalitat.  
  
Segon  
Acceptar l'herència del causant, a benefici d'inventari, integrada pels següents béns:  
- Finca núm. 26.317, inscrita en el Registre de la Propietat de Castelló de la Plana núm. 2, foli 23, tom 248. Habitatge situat al carrer Segarra Ribes, núm. 7, cinquena planta, de Castelló.  
- Finca núm. 26620, inscrita en el Registre de la Propietat de Castelló de la Plana núm. 2, foli 114, tom i llibre 395. Local en primera planta de soterrani, plaça aparcament núm. 6, façanes al carrer Segarra Ribes, Museros i el seu vèrtex a la plaça del Doctor Marañón.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets del causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
Procedir a l'alienació dels béns immobles.  
  
Sisé  
Una vegada liquidada l'herència, aprovar, amb un informe previ de la Intervenció Delegada, el compte general de liquidació de l'abintestat en què s'integrarà la totalitat dels ingressos generats i les despeses abonades o per a abonar, entre els quals figurarà el premi per denúncia, si és procedent.  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 7 de juny de 2022.- La directora general del Sector Públic i Patrimoni: Isabel Castelló García.